ประจำเดือนไม่ค่อยมา ต้องกินยาสมุนไพรตลอดถึงจะมา บางเดือนหยุดกินก็จะไม่มา ร้านยาแนะนำให้กินยาคุมปรับฮอร์โมนกินนานไปจะมีผลข้างเคียงอะไรไหมคะ แล้วที่เขาว่ากินยาคุมนานทำให้มีลูกยากจริงไหมคะ รบกวนด้วยนะคะ 🙏🙏
สวัสดีค่ะ การมีประจำเดือนมาไม่สม่ำเสมอ อาจมีสาเหตุจาก-รังไข่ไม่มีการตกไข่ หรือมีถุงน้ำหลายใบในรังไข่-มีการติดเชื้อที่ช่องคลอดหรือปากมดลูกหรือมดลูก-พังผืดในมดลูก-เนื้องอกมดลูกหรือปากมดลูก-โรคไทรอยด์-ความเครียด ความกังวลในกรณีดังกล่าวมาน่าจะมีการตกไข่ที่ไม่ปกติได้ โดยการรักษาอาจใช้ยาปรับฮอร์โมนกินคล้ายๆกับการกินยาคุมแบบแผงรายเดือนเพื่อปรับรอบเดือนให้กลับมาเป็นปกติ โดยควรใช้ภายใต้การดูแลของแพทย์เท่านั้น ไม่ควรซื้อมาใช้เองค่ะการกินยาคุมกำเนิดแบบฮอร์โมนนั้น หลังจากหยุด ก็มีบุตรได้ค่อนข้างเร็ว ไม่น่าจะมีปัญหาในประเด็นดังกล่าวค่ะ การมีบุตรยากหลังหยุดยาอาจจะเกิดจากการตกไข่ของตัวเองที่ไม่สม่ำเสมอมากกว่า น่าจะไม่เกี่ยวกับยาค่ะ